Cuneiform Tablet AKT 1 16 (Ank. 4676)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PUZUR₄-a-šùr qí-bi-ma um-ma ili₅-we-da-ku-ma a-dí ša a-dí-i u₄-mì-im a-ni-im KÙ.BABBAR lá ú-šé-bi-lu-ni ṣú-ḫa-ru iš-tù bu-ru-uš-ḫa-dum ú-ma-am ú-ra-am wa-ṣa-am qá-bi-ú a ší-a-tí KÙ.BABBAR lá ú-šé-bi-lá-kum um-ma a-na-ku-ma iš-tí ma-áš-kà-tí-šu ù ni-a-um 10 ma-na.TA KÙ.BABBAR li-li-ik-ma lu šu-um-šu a ši-a-tí a-dí ú-mì-im a-nim am-ṣú-ur a-bi a-ta šu-ma iš-tí e-na-ḫi-DINGIR a-wa-tam i-du-uk ṣú-ḫa-ra-am iš-té-en₆ lá ta-bé-el úz-ni pí-té-ma iš-tí KÙ.BABBAR 1 ma-na ša ki-ma šé-bu-lam a-ta-wu-ú a-na-ku-ma lá-li-kam-ma i-ni-kà lá-mu-ur té-er-ta-kà za-ku-tám ú-qá-a a-bi a-ta be-lí a-ta TÚG-ba-tí ša li-bi₄ i-dí-a-šùr DUMU UŠ-a-šùr ša-dí-šu lá ta-ga-mì-il₅-šu